Решение на Общия съд от 17 февруари 2017 г. — Batmore Capital/EUIPO – Univers Poche (POCKETBOOK)
(Дело T-596/15)1
(Марка на Европейския съюз – Производство по възражение – Международна регистрация, посочваща Европейския съюз – Фигуративна марка „POCKETBOOK“ – По-ранни национални фигуративни марки „POCKET“ – Относително основание за отказ – Вероятност от объркване – Член 8, параграф 1, буква б) от Регламент (ЕО) № 207/2009)
Език на производството: английски
Страни
Жалбоподател: Batmore Capital Ltd (Тортола, Британски Вирджински острови) (представител: D. Masson, avocat)
Ответник: Служба на Европейския съюз за интелектуална собственост (представител: A. Folliard-Monguiral)
Друга страна в производството пред апелативния състав на EUIPO, встъпила в производството пред Общия съд: Univers Poche (Париж, Франция) (представител: F. Dumont, avocat)
Предмет
Жалба срещу решението на първи апелативен състав на EUIPO от 30 юли 2015 г. (преписка R 1952/2014-1) относно производство по възражение между Univers Poche и Batmore Capital
Диспозитив
Отхвърля жалбата.
Осъжда Batmore Capital Ltd да заплати съдебните разноски, включително необходимите съдебни разноски, направени от Univers Poche пред апелативния състав на Службата на Европейския съюз за интелектуална собственост (EUIPO).
____________
1     ОВ C 414, 14.12.2015 г.